Åpne morgenklasser (Praxisfestivalen)
2025-11-10 10:00 - 12:00, 2025-11-11 10:00 - 12:00, 2025-11-12 10:00 - 12:00, 2025-11-13 10:00 - 12:00, 2025-11-14 10:00 - 12:00 (Europe/Oslo) | PRODA Oslo, Marstrandgata 8, Oslo, Norge
MORGENKLASSE:
«En reise inn i den palestinske dansen» med Mohanad Smama (Gaza)
Denne morgenklassen bygger bro mellom tradisjonell palestinsk dabke og samtidsdans og forvandler det til en ny uttrykksform. Den utforsker rytme, formasjoner, romlige dynamikker, samt utviklingen av en sterk følelse av kollektiv energi og harmonisk bevegelse. Palestinsk dabke er en tradisjonell dans preget av vitalitet og kraft, inspirert av rytmisk stamping med føttene under jordbruksarbeid. Den symboliserer solidaritet og tilhørighet mellom mennesker gjennom formasjoner som sirkel, rett linje og halvsirkel. Tradisjonelt ble dabke danset i sosiale sammenhenger og uttrykker ånden av enhet, kollektivt uttrykk og kulturell motstand. Gjennom generasjoner har den utviklet seg til et sterkt symbol på palestinsk kulturarv.
Meld deg på morgenklassen her!
Mohanad Smama er en palestinsk danser og koreograf fra Gaza, og en av pionerene innen samtidsdans i byen sin. Han grunnla det første studio for samtidsdans i Gaza og er grunnlegger av Hayy Contemporary Arts Group. Med bred erfaring innen både samtidsdans og palestinsk folklore, arbeider han med å utvikle metoder for å utvikle et eget bevegelsesspråk. Mohanad har produsert en rekke kunstneriske verk som tar opp sosiale spørsmål, og arbeider for tiden med hvordan ulike kunstformer kan integreres i sitt kunstneriske arbeid.

PRAXISFESTIVALEN – THE PALESTINE EDITION
Hva vil det si å skape dans under okkupasjon, apartheid og folkemord? Praxisfestivalen 2025 – The Palestine Edition tar utgangspunkt i nettopp dette – og inviterer til en uke med workshops, forestillinger, samtaler og utveksling mellom norske og palestinske dansekunstnere. Fra 10. – 16. november inviterer vi til et fullspekket workshopprogram med tre av festivalkunstnerne for årets festival; Mohanad Smama, Amir Sabra og Farah Saleh på Rom for dans. Workshopen inkluderer felles palestinsk lunsj hver dag.
WORKSHOP-PROGRAM
10.00 – 12.00: Morgenklasse «En reise inn i den palestinske dansen» med Mohanad Smama, Store studio, Rom for dans
13.00 – 16.00: Ettermiddagsworkshop 1 “Å kroppsliggjøre rom” med Amir Sabra, Store studio, Rom for dans
13.30 – 16.30: Ettermiddags workshop 2 «Arkivering av gester» med Farah Saleh, Praxis Oslo
Morgenklassene er gratis, men vi ber om påmelding. Hvis man kun deltar på morgenklasse, er det mulig å være med på felles lunsj for 150 NOK.
Deltakere som skal være med på ettermiddagsworkshop med Farah Saleh, går samlet fra Rom for Dans til PRAXIS Oslo klokken 13.00.

OM PRAXISFESTIVALEN
Midt i et ufattelig tap av liv er vi også vitne til et enormt tap av kunst, dans og kulturarv. Gjennom å invitere palestinske dansekunstnere til Norge reflekterer festivalen over hvilke kropper som får synes – og hvordan dans kan være et språk for motstand, sorg og fellesskap. Programmet er kuratert fra et kunstnerisk, politisk og geografisk perspektiv, som inkluderer dansekunstnere fra Gaza, Vestbredden, palestinske kunstnere med israelsk statsborgerskap og diasporaen. På denne måten samler festivalen palestinske dansekunstnere som til vanlig er adskilt på grunn av okkupasjon og folkemord.
Praxisfestivalen 2025 er kuratert av Farah Saleh, Amir Sabra, Maja Roel, Martin Lervik og Sara Christophersen. For mer informasjon om festivalens forestillings- og samtaleprogram – trykk her!
Festivalen er samprodusert av Dansens Hus. Samarbeidspartnere er PRODA profesjonell dansetrening, Rom for dans, Høyskolen for dansekunst, PraxisOslo og Black box teater. Festivalen er støttet av Norsk Kulturråd.
For mer informasjon om PRAXISfestivalen – trykk her!
For påmelding til workshop med Farah Saleh – trykk her!
For påmelding til workshop med Amir Sabra – trykk her!
Påmelding er bindende, gi beskjed dersom du ikke lenger kan delta. Påmeldte får bekreftelse på plass.
Ved spørsmål, kontakt resepsjon@proda.no
